ช่วงนี้กระแสของคนรักสุขภาพมาแรงนะคะ วันนี้เรามาเกาะกระแส จัดอาหารคลีนๆ มีผักเยอะๆกับร้านอาหารเวียดนามชื่อดังอย่าง Viet Cuisine 
เรียกได้ว่าเป็นอีก 1ร้านอาหารที่มีโปรโมชั่นดีๆจากบัตรเครดิตอยู่เรื่อยๆเลยนะคะ ครั้งนี้เรามาใช้สิทธิของบัตรเครดิตในเครือกรุงศรี ลดราคาค่าอาหาร 10% เลยทีเดียว

เมนูแนะนำในวันนี้
ปอเปี๊ยะทอด  120.-
ออเดิร์ฟกรอบๆ มารองท้องได้ทันเวลาพอดี เพราะวันนี้ทุกคนหิวโซมาก เผลอแป๊บเดียว ให้พี่หนักงานมาเก็บจานไปได้เลยยย ^^
ปลาทอดฮานอย  450.-
วันนี้ถ้าทุกท่านสั่งเมนูปลาทอดฮานอย 1ตัวทางร้านจะแถมให้อีกครึ่งตัว ปลาทอดกรอบๆๆ เสิร์ฟคู่กับหมี่กรอบทานคู่กับน้ำจิ้มเส้นมะม่วงเปรี้ยวๆหวาน รสชาตกลมกล่อม อร่อยมากๆค่ะ (ขนาดคนที่ไม่ทานปลายังเอ่ยปากชม และกินไปหลายชิ้นเลย อิอิ) เมนูนี้ขอยกนิ้วให้เป็น Recommended มาแล้วต้องสั่งนะคะ
หม้อเดือดทะเล 350.-
เป็นเมนูที่เพิ่งเคยลองชิมครั้งแรก ขอกดไลค์รัวๆเลยค่ะ น้ำซุปหม้อเดือดรสเข้มข้น ต้มมากับทะเลรวมมิตร เนื้อเน้นๆ และมีพวกผักต้มเคียง อร่อยกลมกล่อมจนหยุดไม่ได้ ขอยกให้เป็นเมนู Recommended
แหนมเนือง  180.-
มาถึงร้านอาหารเวียดนามก็พลาดไม่ได้ที่จะต้องสั่งต้นตำรับของแหนมเนือง ชอบน้ำจิ้มนะคะ รสชาตดีเลยทีเดียว
เส้นหมี่หมูย่าง  180.-
เหมือนคุณภาพจะตกไปนิดๆนะคะกับเมนูนี้ หมูย่างมันกินแล้วไม่ฟินอ่ะ แข็งๆแห้งๆนิดนึง เหมือนหมูเก่าๆ 
ปีกไก่ตะไคร้  150.-
ปีกไก่ทอดกับทุกคนนี้เป็นของคู่กันเลยนะคะ อาหารทานง่ายอร่อยกันได้ทุกเพศทุกวัย วางปุ๊บ(เกือบถ่ายรูปไม่ทัน) หันมาอีกทีหมดไปซะแล้ววว 
เฝอแห้งยำ  140.-
เฝอสไตล์เวียดนามเสิร์ฟกับปอเปี๊ยะทอด และปอเปี๊ยะสด ปรุงด้วยน้ำยำสูตรเฉพาะของทางร้าน บีบมะนาวเพิ่มไปอีกนิด อร่อยเลย